IPL 2020: RCBನ ಟ್ರೋಲ್ ಮಾಡಿ ಟ್ರೋಲಾದ ರಾಜಸ್ಥಾನ್ ರಾಯಲ್ಸ್..! IPL ಕ್ರಿಕೆಟ್ ಕದನಕ್ಕೆ ವೇದಿಕೆ ಸಿದ್ಧವಾಗಿದೆ. ಎಲ್ಲಾ ತಂಡಗಳು ಮೈದಾನದಲ್ಲಿ ಭರ್ಜರಿ ಅಭ್ಯಾಸದಲ್ಲಿ ತೊಡಗಿದೆ. ಇತ್ತ ಸಾಮಾಜಿಕ ಜಾಲತಾಣದಲ್ಲೂ ಆಯಾ ತಂಡಗಳ ಅಭಿಮಾನಿಗಳನ್ನು ಹುರಿದುಂಬಿಸುವ ಪೋಸ್ಟ್ಗಳು ಸಹ ರಾರಾಜಿಸುತ್ತಿದೆ. ಹೀಗೆ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಹಾಕಿದ್ದ ವಿಡಿಯೋ ಪೋಸ್ಟ್ವೊಂದು ಟ್ರೋಲ್ಗೆ ಒಳಗಾಗಿತ್ತು. ಟ್ರೋಲ್ ಮಾಡಿದ್ದು ಮತ್ಯಾರೂ ಅಲ್ಲ ಎದುರಾಳಿ ತಂಡ ರಾಜಸ್ಥಾನ್ ರಾಯಲ್ಸ್ ಎಂಬುದು ವಿಶೇಷ. ಹೌದು, 13ನೇ ಆವೃತ್ತಿಯ ವೇಳಾಪಟ್ಟಿ ಪಕ್ರಟವಾದಂತೆ ಆರ್ಸಿಬಿ ತನ್ನ ಎದುರಾಳಿ ತಂಡಗಳ ಲೊಗೊ ಸಹಿತ ನೀವು ಯಾವ ಪಂದ್ಯವನ್ನು ಎದುರು ನೋಡುತ್ತಿದ್ದೀರಿ ಎಂದು ಪ್ರಶ್ನಿಸಿತ್ತು. ಇದನ್ನು ಗಮನಿಸಿದ ರಾಜಸ್ಥಾನ್ ರಾಯಲ್ಸ್ ತಂಡದ ಟ್ವಿಟರ್ ಹ್ಯಾಂಡಲ್ ನೀವು ಎಡವಟ್ಟು ಮಾಡಿಕೊಂಡಿದ್ದೀರಿ. ಆರ್ಆರ್ ತಂಡದ ಹೊಸ ಲೊಗೊ ಬದಲು ಹಳೆಯ ಲೊಗೊ ತೆಗೆದುಕೊಂಡಿದ್ದೀರಿ. ಇನ್ಮುಂದೆ ಆರ್ಆರ್ ತಂಡ ಲೊಗೊವನ್ನು ಕರೆಕ್ಟಾಗಿ ಬಳಸುತ್ತೇನೆ ಎಂಬ ಪೋಸ್ಟ್ ಮೂಲಕ ಟ್ರೋಲ್ ಮಾಡಿತ್ತು. ಆದರೆ ಆರ್ಸಿಬಿ ತಂಡದ ಹ್ಯಾಂಡಲ್ ಅಲ್ಲಿಗೆ ಬಿಡಲಿಲ್ಲ. ರಾಜಸ್ಥಾನ್ ರಾಯಲ್ಸ್ ತಂಡದ ಸ್ಟಾರ್ ಆಟಗಾರ ಸಂಜು ಸ್ಯಾಮ್ಸನ್ ಫೋಟೋದೊಂದಿಗೆ ರಿಎಂಟ್ರಿ ಕೊಟ್ಟರು. ಆಗಿದ್ರೆ ನೀವು ಈಗ ಬಳಸುತ್ತಿರುವ ಲೊಗೊ ಸರಿಯಾಗಿಲ್ಲವೇ? ಎಂಬ ಪ್ರಶ್ನೆಯೊಂದಿಗೆ ಸಂಜು ಸ್ಯಾಮ್ಸನ್ ಫೋಟೋ ಮೂಲಕ ಖಡಕ್ ಉತ್ತರ ನೀಡಿದ್ದರು. ಏಕೆಂದರೆ ಎರಡು ದಿನಗಳ ಹಿಂದೆಯಷ್ಟೇ ಆರ್ಸಿಬಿ ತನ್ನ ವಿಡಿಯೋದಲ್ಲಿ ಬಳಸಿದ್ದ ಅದೇ ಲೊಗೊ ಇರುವ ಹೆಲ್ಮೆಟ್ ಧರಿಸಿ ಸ್ಯಾಮ್ಸನ್ ಅಭ್ಯಾಸ ನಡೆಸಿದ್ದರು. ಇತ್ತ ತಮ್ಮ ಹಳೆಯ ಲೊಗೊ ಬಳಸಿದ್ದೀರಿ ಟ್ರೋಲ್ ಮಾಡಲು ಬಂದ ರಾಜಸ್ಥಾನ್ ರಾಯಲ್ಸ್, ಆರ್ಸಿಬಿ ಮರುತ್ತರದೊಂದಿಗೆ ಸೈಲೆಂಟ್ ಆಗಿ ಹೋಗಿದೆ.